مہاراشٹر ساہتیہ پریشد

مہاراشٹر ساہتیہ پریشد بھارتی ریاست مہاراشٹر میں واقع ایک ادبی ادارہ ہے جسے مراٹھی زبان و ادب کے فروغ کی غرض سے پونہ میں سنہ 1906ء میں قائم کیا گیا تھا۔ انسائیکلوپیڈیا آف انڈین لٹریچر کے مطابق مراٹھی زبان کا یہ پہلا ادبی ادارہ ہے۔ ادارے کے زیر اہتمام "مہاراشٹر ساہتیہ پتریکا" کے نام سے ایک مجلہ شائع ہوتا ہے اور ہر سال ادبی کانفرنس منعقد ہوتی ہے۔ یہ ادارہ غیر مراٹھی دانوں کے لیے پونہ میں مراٹھی زبان کی تعلیم اور امتحانات کا خصوصی انتظام کرتا ہے۔ نیز مراٹھی ادب کے میدان میں نمایاں کارکردگی پر ادارے کے جانب سے انعام و اعزاز بھی دیا جاتا ہے۔

مہاراشٹر ساہتیہ پریشد ہی نے مراٹھی ادب کی تاریخ کی اشاعت کا بیڑا اٹھایا ہے۔ نیز دیش پانڈے کے بقول اس ادارے نے علاحدہ لسانی ریاست مہاراشٹر کی تشکیل میں قائدانہ کردار ادا کیا ہے۔

 حوالہ جات 

زمرہ:مراٹھی زبان
زمرہ:ہندوستانی ادبی سوسائٹیاں
زمرہ:مہاراشٹر میں قائم تنظیمیں
زمرہ:پونہ میں واقع تنظیمیں
زمرہ:بھارت میں 1906ء کی تاسیسات
زمرہ:1906ء میں قائم ہونے تنظیمیں
زمرہ:منظمین زبان